संस्थानक डायरेक्टर संग आईसाफ्ट कंपनीक मालिक 31 वर्षीय अमित दास बतौलनि जे इ कालेज अंतर्राष्ट्रीय स्तरक अछि। एतुक्का इंफ्रास्ट्रेक्चरक संग-संग पढ़ाईमे सेहो उच्चस्तरीय अछि। श्री दासक अनुसार मिथिलाक छात्रमे प्रतिभाक कोनो कमी नहि अछि, मात्र ओकरा ताकि कऽ मंच देबाक जरुरत छैक। श्री दास साफ शब्दमे कहलनि जे भारतमे शोध आ आविष्कार पर कोनो खास ध्यान नहि देल गेल अछि जखन की विदेशमे शोध आ आविष्कार केँ प्राथमिकता देल जाइत अछि आ यैह कारण अछि जे विदेशक साफ्टवेयर आ नव-नव तकनीक हम उपयोग करैत छी। अखनो भारतक कतेको छात्र आन देश जा शोध कऽ रहल छथि। 